J E G Y Z Ő K Ö N Y V

*KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2019. december 16-i közmeghallgatásáról***

*J E G Y Z Ő K Ö N Y V*

|  |  |
| --- | --- |
| *Készült*: | Körmend Város Önkormányzata Képviselő-testületének 2019. december 16-i közmeghallgatásáról |
| *Jelen vannak:* | Bebes István, Belencsák István, Czvitkovics Gyula, Tóth Gábor, Geosics László, Auer Miklós,Zsebe Ferencés Szlávik Csaba képviselő-testületi tagok  |
| *Távol van:* | Dr. Szabó Barna, Dr. Hadnagy Ádám, Szép Dániel és Petrovics László képviselő-testületi tag |
| *Tanácskozási joggal meghívottak közül jelen van:*  |
|  | dr. Stepics Anita jegyző dr. Fábián Ágnes aljegyzőKósi Eszter Pénzügyi irodavezető Forró Szilvia, Városfejlesztési és Építéshatósági irodavezetőjeKörmendy-Szalai Mónika, a Projektfejlesztési és Kistérségi Iroda vezetőjeMolnár Dániel, a Közszolgálati Iroda megbízott irodavezetője |

Bebes István polgármester köszönti a megjelenteket, érdeklődőket, intézmények vezetőit, és megállapítja, hogy a Képviselő-testület az ülésen 8 fővel jelen van, az határozatképes, az ülést 14 óra 00 perckor megnyitja. Elmondja, hogy a közmeghallgatáson szavazás nincs.

1. N A P I R E N D
2. A Társulásban fenntartott intézmények bemutatása, a Társulások működésének ismertetése
3. Egyebek

**N A P I R E N D:**

**1./ A Társulásban fenntartott intézmények bemutatása, a Társulások működésének ismertetése**

Bebes István polgármester ismerteti a napirendhez kapcsolódó írásbeli előterjesztést. Elmondja, hogy Körmend Város Önkormányzata két társulás alapító tagja, egyrészről a Körmend és Mikrotérsége Köznevelési Intézményfenntartó Társulás, valamint a Körmend és Kistérsége Önkormányzati Társulás. A Körmend és Mikrotérsége Köznevelési Intézményfenntartó Társulást 12 település hozta létre azzal a céllal, hogy a helyi önkormányzatok számára kötelezően ellátandó feladatként előírt óvodai ellátást, valamint a nem kötelező feladatként előírt bölcsődei ellátást közösen lássák el a tagok. A Társulás jelenleg 18 település tagságával működik, székhelye Körmend.

A Társulás tartja fenn a Dr. Batthyányné Coreth Mária Óvoda és Bölcsőde elnevezésű intézményt, amely 2016. szeptember 1-től működik jelenlegi formájában. Ekkor szervezte át a Társulás a köznevelési intézményeket, és hozta létre a jelenleg működő költségvetési szervet.

A székhely óvoda (Körmend, Bartók Béla u. 9.) mellett 4 tagóvoda és egy bölcsőde működik az intézmény keretein belül. A fenntartáshoz a Társulás tagjai a bejáró gyermekek létszáma alapján járulnak hozzá. Az intézményi karbantartási munkák elvégzéséhez a székhely települések (Körmend és Molnaszecsőd) önkormányzatai külön is hozzájárultak.

Az elmúlt években pályázati forrásokat is igénybe véve szinte teljes körűen megvalósult az óvodák felújítása. Legutóbb a székhely óvoda udvari játékai, a Dienes Tagóvoda tornaterme és teljes udvara, valamint a Horváthnádaljai Tagóvoda udvari játékai lettek felújítva. A továbbiakban is ezt az utat kívánják folytatni, és az óvodákban még szükséges fejlesztéseket, felújításokat elvégezni. Intézményvezető asszony egy szakmai beszámolót írt, melyet csatolt, kérdezi, hogy kíván-e hozzászólni illetve kiegészíteni a beszámolót.

Vadász Mária intézményvezető Asszony elmondja, hogy 17 csoport működik az intézményben, melyből 1 Horvátnádalján és 1 Molnaszecsődön található. A székhely óvodában 5 csoport, a Mátyás király utcai Óvodában 7, a Dienes Utcai tagóvodában pedig 3 csoport működik. Az októberi statisztika alapján 373 gyermek volt a körmendi óvodákban. Sajnos egyre több az SNI-s gyermek, jelenleg 8 sajátos nevelésű gyermeket nevelnek, illetve két autista is van. A személyi ellátottság jelenleg még elég jó az óvodákban, tehát szakképzett óvodapedagógusok látják el a feladatot, 1-1 nyugdíjast visszahívtak dolgozni, vagy pedagógiai asszisztensek segítik a munkájukat. A jövőben lehet, hogy gondot fog okozni a szakképzett óvodapedagógusok száma a környéken, illetve többen jelezték már nyugdíjba meneteli szándékukat. A tárgyi feltételekkel kapcsolatosan köszöni az Önkormányzat pályázati lehetőségeinek kihasználását, ennek köszönhetően nagyon sok udvari játékot kaptak, épületek kerültek felújításra. Sok még a felújításra váró épületek száma, de azt gondolja, hogy folyamatosan jelzik ezeket a fentartó felé, és ebben mindig kapnak segítséget. A szülők is nagyon sokat segítenek nekik az 1 %-os felajánlásokkal, hiszen mindhárom körmendi óvodának jól működő alapítványa van. A szakmai munkával kapcsolatban annyit, hogy a bölcsődének és az óvodának is helyi programja van, tehát az országos alapprogramra épülő helyi programot készítettek. Úgy gondolja, jól működik a szakmai munka, évenként itt szokott beszámolni a Társulások ülésén az intézmények munkájáról. Tavasszal intézményi és vezetői tanfelügyeleti ellenőrzésük volt, melynek során nagyon sok kiemelkedő területet jelöltek meg nekik, úgy ítélték meg, hogy nagyon jó az intézmény munkája, illetve a vezető munkáját is megfelelőnek találták. Úgy véli, nagyon jó kapcsolatot ápolnak a szülőkkel, pedagógiai szakszolgálattal. Nagyon örül annak, hogy a bölcsőde is egyre inkább nyit a szülők felé, különböző programok leszervezésének keretében. Jelenleg sajnos 5 családot is érint a védelembe vétel, illetve többször is előfordult már, hogy élelmiszer, ruha és adományszerzést is szerveztek az intézményekben a rászorultak megsegítésére. A tehetséggondozást az óvodapedagógusok által szervezett foglalkozásokkal biztosítják, ilyenek például a gyermektánc foglalkozás vagy a játékos foglalkozás.

Bebes István polgármester szeretne kérdést feltenni. Számtalan alkalommal felvetődött az elmúlt időszakban a horvátnádaljai óvoda műszaki állapota. Egyrészről az épületet megújították, másrészről pedig játékok is telepítésre kerültek. Intézményvezető Asszony jelezze feléjük, mik azok a gondok, amelyek a nádaljai óvoda műszaki állapotával kapcsolatban felmerülnek. Általános jellegű problémákat kevésbé tapasztalnak, nem minden probléma tör felszínre, amelyről tudni kellene. A másik egy elég érdekes probléma. Sokadik alkalommal van ott probléma a kazán működésével, tudják, hogy annak irányítása nem az óvoda területrészén történik, és azok a szakemberek, akik javítják a kazánt jelezték, hogy ismeretlenek belenyúlnak a kazán működésébe, és így az elromlik. Most is nem kis mértékű javítást kell elvégezni rajta. Nem csak Intézményvezető Asszony, hanem a Bizottság felé is szeretné jelezni, nem járja, hogy idegenek járnak be az óvoda feletti terembe mindenféle szerződések nélkül, és olyan gondokat okoznak, amely az Önkormányzatnak anyagi kárt jelent. Ezért kéri az Ifjúsági és Kulturális Bizottságot, hogy vizsgálja meg, és adjon számot arról, milyen szerződéses feltételek mellett járnak be abba az épületbe idegenek, milyen kulccsal, hiszen ez a korábbiakban is szabályozva volt.

Vadász Mária intézményvezető Asszony elmondja, hogy a kazánokkal tényleg vannak problémák. Ezt jelezte is Polgármester Úr felé, maga úgy tudja, hogy Polgármester Úr beszélt egy szakemberrel. A probléma ott jelentkezik, hogy elmegy a rendszerből a víz, ezt a szakember állapította meg. Az óvoda területén volt is fűtés, de a felső emeleti kultúrház nem az óvodához tartozik, hanem a művelődési házhoz. Ott vannak fent a kazánok, oda bárki be tud menni, hozzá tud nyúlni, legutóbb is elállítódott a kazán, és nem volt az óvodában fűtés. Köszöni szépen, ha ebben segítséget kapnak, más jellegű problémáról sem ő, sem kollégái nem szóltak, hogy bármi más gond lenne a nádaljai óvodában.

Bebes István polgármester továbbra is azt kéri, hogy Bizottsági szinten kerüljön megállapításra, milyen szerződéses feltételek mellett járnak oda be, használják azt az épületet és ki a felelőse annak, hogy ott rendben és nyugalomban zajlódjon az élet. Ugyanis az nem járja, hogy valakik használják, úgy tudja, szinte mindenkinek van kulcsa az emelethez, ez korábban szabályozva volt, a károkat pedig az Önkormányzat viseli.

Bebes István polgármester szeretné bemutatni az Önkormányzat másik társulását. A Körmend és Kistérsége Önkormányzati Társulás 26 település részvételével működik az önkormányzati feladat-és hatáskörök célszerűbb ellátása érdekében. A Társulás székhelye Körmend.A Társulási megállapodás alapján a Társulás által ellátandó feladat- és hatáskörök egyrészt területfejlesztési feladatok, másrészt közszolgáltatási feladatok.

A területfejlesztés tekintetében a Társulás vizsgálja és értékeli a társult tagok által körbehatárolt térség társadalmi, gazdasági és környezeti helyzetét, adottságait,kidolgozza és elfogadja a társult tagok által körbehatárolt térség területfejlesztési koncepcióját, illetve ennek figyelembevételével készített területfejlesztési programját, ellenőrzi azok megvalósítását,a korábban már elkészült kistérségi területfejlesztési program figyelembevételével előzetesen véleményt nyilvánít a meghirdetett központi és regionális pályázatokra az illetékességi területéről benyújtott támogatási kérelmekkelkapcsolatban, feltéve, ha ez a jogkör a pályázati felhívásban is szerepel,megállapodást köthet a helyi önkormányzatokkal, az önkormányzati társulásokkal, fejlesztési tanácsokkal a saját fejlesztési programjai finanszírozására és megvalósítására pénzügyi tervet készít a területfejlesztési programok megvalósítása érdekében, elősegíti a fejlesztési források hatékony, a települések szoros együttműködését erősítő felhasználását, közreműködik a társult tagok által körbehatárolt térségben kialakult társadalmi, gazdasági és foglalkoztatási válsághelyzetek kezelésében,koordinálja a társult tagok által körbehatárolt térségben a területfejlesztésben érdekelt szervezetek együttműködését, együttműködik az állami és civil szervezetekkel,a társult tagok által körbehatárolt térségben összegyűjti és további előkészítésre alkalmassá teszi a gazdasági és társadalmi szervezeteknek a fejlesztési programokkal, projektekkel kapcsolatos elképzeléseit,folyamatos kapcsolatot tart fenn a fejlesztési szükségletek és a bevonható helyi források feltárása érdekében.A közszolgáltatási feladatok tekintetében a Társulás biztosítja a szociális és gyermekjóléti ellátást, a család-, gyermek- és ifjúságvédelmi, az egészségügyi ellátást.

A szociális és gyermekjóléti feladatok, továbbá a család-, gyermek- és ifjúságvédelem feladatainak ellátását a Társulás az általa fenntartott intézmény, a Körmendi Szociális Szolgáltató és Információs Központ útján biztosítja.

Az egészségügyi ellátás keretében a Társulás az egészségügyi alapellátásáról szóló 2015. évi törvényben meghatározott feladatok közül a központi háziorvosi ügyelet megszervezését és biztosítását látja el valamennyi társult tag, illetve további 7 település (Felsőjánosfa, Felsőmarác, Hegyhátszentjakab, Hegyhátszentmárton, Ivánc, Őrimagyarósd, Szaknyér) vonatkozásában 2016. április 1-től kezdődően. A háziorvosi ügyelet működtetéséhez – az OEP finanszírozást kiegészítve – valamennyi település hozzájárul lakosságszám arányában.A háziorvosi ügyelet Körmend, Rákóczi utca 92. szám alatt működik minden hétköznap 17.00 órától másnap reggel 7.00 óráig, illetve hétvégén és munkaszüneti napokon 24 órában.A kistérség háziorvosai vesznek részt az ügyelet ellátásában megbízási szerződés alapján. Munkájukat szakápolók és gépjárművezetők segítik. További egy fő pedig az adminisztrációs feladatokat látja el. Az ügyeletvezető: Dr. Varga László.Az idei évben sor került az ügyeleti autó cseréjére, egy új VW Polo Comfortline típusú gépjárművet szerzett be a Társulás a központi háziorvosi ügyelet részére. Kérdezi Intézményvezető Asszonyt, kíván-e hozzászólni.

Szálkai Istvánné Intézményvezető Asszony szeretné kiegészíteni az itt elhnagzottakat. Köszönti a Polgármester Urat, a Testület tagjait, Jegyző és Aljegyző Asszonyt és az Irodavezetőket. Mielőtt rátérne az intézmény működésére, szeretné felvázolni, hogy is alakult ki a városban a szociális ellátó rendszer évről évre. Kiemel néhány főbb pontot, melyet fontosnak tart. A Körmendi Szociális és Információs Központ 3 integrált településen látja el feladatát, 11 szakfeladatot látnak el, melyből 5 kötelező feladatellátás, a többi pedig ajánlott. Az egyes ellátásokat kérelemre lehet igénybe venni, tehát önkéntes alapon működik. Valamennyi ellátási forma határozatlan működési engedéllyel rendelkezik, évente vagy két évente vizsgálja az intézmény működését a Kormányhivatal és az Államkincstár. Elmondhatja, hogy az intézmény működését veszélyeztető hiányosságokat nem, inkább pozitív véleményeket kaptak.

Bebes István polgármester köszöni a beszámolót és a kiegészítést is.

További felvetés, kérdés, vélemény nem hangzik el. Bebes István polgármester a Képviselő-testület közmeghallgatását14 óra 29 perckor bezárja.

 K. m. f.

Bebes István dr.Stepics Anita

polgármester jegyző